b'\n_START_ARTICLE_\nJussi S. Sipil\xc3\xa4\n_START_PARAGRAPH_\nJussi Sakari Sipil\xc3\xa4 (21. huhtikuuta 1935 Sortavala \xe2\x80\x93 5. huhtikuuta 2009 Espoo) oli suomalainen valtiotieteen maisteri, pakinoitsija ja toimittaja._NEWLINE_Sipil\xc3\xa4 p\xc3\xa4\xc3\xa4si ylioppilaaksi 1953 Porvoon yhteislyseosta ja valmistui valtiotieteen kandidaatiksi 1957 Helsingin yliopistosta._NEWLINE_Sipil\xc3\xa4 oli 1950-luvun lopulla United Press Internationalin palveluksessa ja 1960-luvun alussa Yhdysvaltain suurl\xc3\xa4hetyst\xc3\xb6n palveluksessa ja sitten vuosina 1963\xe2\x80\x931966 BBC:n palveluksessa Lontoossa. T\xc3\xa4m\xc3\xa4n j\xc3\xa4lkeen Sipil\xc3\xa4 ty\xc3\xb6skenteli Finnfacts-instituutissa, useissa kustannusalan yrityksiss\xc3\xa4 sek\xc3\xa4 1980-luvun lopulla Suomen ulkomaankauppaliitossa._NEWLINE_Sipil\xc3\xa4 laati satoja lehtiartikkeleita ja radioesitelmi\xc3\xa4, pakinoita radiolle sek\xc3\xa4 ulkomaankauppaan liittyvi\xc3\xa4 kirjoituksia ja tv-ohjelmia.'